Itz isch es auso (fasch) fertig mit Bäärndütsch im «Bund».  Bäärndütsch isch vo Züri us gsee haut e quantité négligable, wes um e Chlüder geit. U um e Chlüder geits bim Rumooren i dr Meediewäut vo hüt. Da passen eso psungeri Schüürli u Gäärtli nümm in e Zitig, wo im ökonoomische Zuugluft schteit. Schaad isch nume, das d Entwicklig im Raame vo dr Globalisierig geng uf Eifaut schtatt Viiufaut uselouft. Das han i doch no wöuue säge, bevoor das i danke sägen u nüüt für uguet u gliich no bau mues ouge-wassere.  (Der Bund)